Uhitili zloglasnog Pavlovića, terete ga da je držao roba...

Nakon što je Nova TV objavila najavu za epizodu emisije 'Provjereno' koja će biti emitirana večeras, policija je reagirala te uhitila Antu Pavlovića zbog sumnje da je drugog muškarca držao u ropstvu...

<p>Nakon dovršenog kriminalističkog istraživanja, službenici PU zagrebačke 62-godišnjeg Antu Pavlovića oko 18 sati su predali pritvorskom nadzorniku, a nadležnom državnom odvjetništvu podnijeta je kaznena prijava. </p><p>Naime, Pavlovića se sumnjiči da je 60-godišnjeg muškarca držao u ropstvu te mu nanio teške tjelesne ozljede. </p><p>Policija sumnjiči da je Pavlović, stoji <a href="https://zagrebacka-policija.gov.hr/vijesti/dovrseno-kriminalisticko-istrazivanje-za-kaznena-djela-ropstvo-i-teska-tjelesna-ozljeda/81011" target="_blank">u službenom priopćenju</a> u kojem ga ne imenuju, unatrag tri tjedna u ropski odnos stavio drugog muškarca. On je svakog dana dolazio do njegovog trošnog objekta te mu prijetio da će snositi posljedice ukoliko neće ispunjavati njegove zahtjeve. 60-godišnjak ga je u strahu bespogovorno slušao. </p><p>Pavlović je optužen i da se psihički i fizički obrušavao na teško bolesnog muškarca. </p><p>Posljednji incident u njihovom se odnosu dogodio upravo jučer. Ante Pavlović prvo je rukama, a onda i štapom izudarao 60-godišnjaka i pritom mu zadao teške tjelesne ozljede koje su mu utvrđene u KBC Zagreb. </p><p>- Punio sam jučer vodu na izvoru kad mi je s leđa prišao Pavlović i prestrašio me. U rukama je držao veliku željeznu cijev za dimnjak i cijelo vrijeme me nagovarao da ga vozim u šumu. Jedva sam ga se riješio - rekao nam je mještanin koji živi nedaleko od Ante Pavlovića. </p><p>Ovo, nažalost, nije prvi incident 62-godišnjaka koji je samoprozvani kiropraktičar i, kako tvrdi, reinkarnacija Isusa Krista. Njegovi sumještani tvrde da ih zlostavlja već godinama, a prošli je put završio u zatvoru nakon što je bičem pretukao dječaka i silio ga da mu pokaže spolovilo što je kasnije i sam objavio na vlastitom YouTube kanalu. Dječaka su tada Pavloviću odnijeli sami roditelji.</p><p>Ante Pavlović hrvatskoj je javnosti poznat već desetljećima, a devedesetih se godina pojavljvao i na primjerice HRT-u, u Latinici. </p><p>Gostovao je i u opskurnoj emisiji Ćire Blaževića...</p><p>Bio je i kod Malnara. </p>